armvectores/hy_wikipedia_2023 huggingface dataset:
Նիկոլայ Ակուլով

Նիկոլայ Պետրովիչ Ակուլով   (ապրիլի 30 (մայիսի 12), 1811 - ապրիլի 10 (22), 1865, Սանկտ Պետերբուրգ, Ռուսական կայսրություն), Ռուսաստանի ռազմածովային ուժերի դերծովակալ (1858), 1828-1829 թվականների ռուս-թուրքական պատերազմի և Ղրիմի պատերազմի մասնակից, Սուրբ Գևորգի IV աստիճանի շքանշանի ասպետ, գրող ։


== Կենսագրություն ==
Ծնվել է 1811 թվականի ապրիլի 30-ին (մայիսի 12)։ 1829 թվականին ավարտել է ծովային կադետի կորպուսը։
Ծառայությունը իրականացրել է Սև ծովյան և Բալթիկ նավատորմերում։ 1839 թվականից` կապիտան-լեյտենանտ, 1848 թվականից՝ 2-րդ կարգի կապիտան, 1852 թվականից՝ 1-ին կարգի կապիտան,1858 թվականից՝ դերծովակալ։
Մասնակցել է 1828-1829 թվականների ռուս-թուրքական պատերազմին և Ղրիմի պատերազմին։ 1837 թվականից ղեկավարել է Բալթիկ նավատորմի նավերը՝ 1837-1838 թվականներին` լյուգեր «Պետերգոֆը», 1839-1842 թվականներին` լյուգեր «Օրանիենբաումը», ապա՝ «Իժորա», «Հերկուլես», «Հերոս» և «Օլաֆ» շոգենավերի հրամանատար, 1854 թվականից՝ Բալթիկ նավատորմի և կանոնական նավակների գումարտակի հրամանատար, 1860 թվականից՝ Բալթիկ նավատորմի կրտսեր ֆլագման։
1855 թվականի նոյեմբերի 26-ին (դեկտեմբերի 8) կապիտան 1-ին աստիճանի կոչումով պարգևատրվել է Սուրբ Գեորգի IV աստիճանի շքանշանով։
Մահացել է 1865 թվականի ապրիլի 10-ին Սանկտ Պետերբուրգում ։


== Ընտանիք ==
Եղբայրներ՝

Ալեքսանդր Պետրովիչ Շնուլով-1-ի աստիճանի կապիտան,
Վլադիմիր Պետրովիչ Շնուլով-2-րդ աստիճանի կապիտան,
Դմիտրի Պետրովիչ Շնուլով-լեյտենանտ։


== Ծանոթագրություններ ==


== Գրականություն ==
Азбучный указатель имен русских деятелей для русского биографического словаря: Часть I. А—Л.. — С-Пб: тип. Имп. Акад. наук., 1887. — 512 с.
Степанов В. С., Григорович П. И. В память столетнего юбилея императорского Военного ордена Святого великомученика и Победоносца Георгия. (1769—1869). — С-Пб: тип. В. Д. Скарягина, 1869. — 448 с.
Խաչատուր Օսկանյան

Խաչատուր Օսկանյան (1818, Ստամբուլ, Օսմանյան կայսրություն - 1900, Նյու Յորք, Նյու Յորք, ԱՄՆ), ամերիկահայ գրող, լրագրող, Նյու Յորքի առաջին հայը (տես՝ Հայերը Նյու Յորքում)։


== Կենսագրություն ==
Խաչատուր Օսկանյանը ծնվել է 1818 թվականին Կոստանդնուպոլսում։ Նախնական կրթությունը ստացել է մասնավոր ուսուցիչների մոտ, տարբեր լեզուներ է սովորել։

1834 թվականին ամերիկացի քարոզիչների օժանդակությամբ մեկնել է ԱՄՆ։
1834-40 թթ. ուսանել է Նյու Յորքի համալսարանում։
1840 թվականին Կ.Պոլսում խմբագրել է «Ազգարար բյուզանդական» պարբերականը։
1854 թվականին հաստատվել է Նյու Յորքում։ Արևելքի մասին հոդվածներով աշխատակցել է «Նյու Յորք հերալդ» և այլ պարբերականների՝ Օսքան Քրիստափոր անվամբ։
1857 թվականին հրատարակել է «Սուլթանը և իր ժողովուրդը» գիրքն Օսմանյան կայսրության մասին։Օսկանյանը եղել է Կոլումբիա քոլեջի իրավաբանական բաժնի գրադարանավար, Նյու Յորքի օսմանյան հյուպատոս, մաքսատան պաշտոնյա, Նյու Յորքի մամուլի նախագահ։
Ծրագրել է հայկական քաղաք ստեղծել Ռիչմոնդում կամ Վիրջինիայում՝ Նոր Անի անվամբ՝ Մուշ, Վան, Զեյթուն, Կարին փողոցներով, որը չի իրականացել։
Մահացել է 1900 թվականին Նյու Յորքում։


== Տես նաև ==
Հայերը Նյու Յորքում


== Գրականություն ==
Ա. Բախչինյան, «Հայազգի գործիչներ»


== Ծանոթագրություններ ==
Ժդանովկա (գյուղ, Միխայլովսկի շրջան)

Անվան այլ կիրառումների համար տե՛ս՝ ԺդանովկաԺդանովկա (ռուս.՝ Ждановка), գյուղ Ռուսաստանի, Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4979) Օտավարա

(4979) Օտավարա (անգլ.՝ Otawara), աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 2-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,167734 ա. մ., առավելագույնը մոտենում է 1,8531 ա. մ. հեռավորության վրա և հեռանում 2,4824 ա. մ., իսկ Երկրի ուղեծրին Օտավարա աստերոիդը նվազագույնը մոտենում է 0,8374 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1165,76 երկրային օրվա ընթացքում, իր ուղեծրով շարժվելով միջինում 0,308813 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4979) Օտավարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիսլավ Տկաչով

Վլադիսլավ Իվանովիչ Տկաչով (նոյեմբերի 9, 1973(1973-11-09), Մոսկվա, ԽՍՀՄ), ֆրանսիացի, ավելի վաղ խորհրդային, ղազախ շախմատիստ։ 1996 թվականից՝ գրոսմայստեր։ 2007 թվականի դասական և կայծակնային շախմատի Եվրոպայի չեմպիոն։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
անձնական էջը ՖԻԴԵ կայքում
խաղերը Chessgames բազայում
անձնական էջը 365chess.com կայքում
անձնական էջը OlimpBase.org կայքում
Կասր (Մոկսի գավառ)

Անվան այլ կիրառումների համար տե՛ս՝ Կասր (այլ կիրառումներ)Կասր, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
ՀՊՃՀ Քիմիական տեխնոլոգիաների և բնապահպանական ճարտարագիտության դեպարտամենտ

ՀՊՃՀ-ի Քիմիական տեխնոլոգիաների և բնապահպանական ճարտարագիտության ֆակուլտետը սկիզբ է առնում Երևանի պետական համալսարանի քիմիական ֆակուլտետից և ապա 1932 թ.-ին նրա հիմքի վրա բացված Հայաստանի քիմիատեխնոլոգիական ինստիտուտից, որը, 1933 թ.-ին միավորվելով շինարարական ինստիտուտի հետ, դարձավ Երևանի պոլիտեխնիկական ինստիտուտի երկու հիմնադիր ֆակուլտետներից մեկը։


== Ընդհանուր տեղեկատվություն ==
Գործունեության տարիների ընթացքում ֆակուլտետը ղեկավարել են՝

Ստեփան Ղամբարյանը (1930-31, 1936-37),
Հովհաննես Չալտիկյանը (1931-34),
Հուսիկ Պողոսյանը (1934-36),
Հայրիկ Գրիգորյանը (1938-39, 1947-51),
Լևոն Ղազարյանը (1939-44),
Ազատ Ալչուջյանը 1944-47, 1951-58),
Արտաշես Հովհաննիսյանը (1958-72),
Ազատ Գյուլզադյանը (1972-89),
Կարապետ Թահմազյանը (1989-2001),
2001 թ.-ից ֆակուլտետի դեկանն է դոցենտ Արտաշես Թադևոսյանը։
Ֆակուլտետի գիտահետազոտական աշխատանքների հիմնական ուղղություններն են՝ Հայաստանի ցեոլիտների ֆիզիկաքիմիական հատկությունների և կիրառման բնագավառների ուսումնասիրում, հանքային հումքի և օգտակար հանածոների համալիր քիմիական մշակում, պղինձ պարունակող հանքանյութերից և արտադրական թափոններից պղնձի ստացման տեխնոլոգիայի, բարձր ջերմաստիճաններում թթվային կոռոզիան կանխող արդյունավետ ինհիբիտորների ստացում ու տեխնոլոգիական գործընթացների մշակում, պոլիմերային ֆլոկուլանտների ստացում ու նրանց կիրառմամբ արդյունաբերական հոսքաջրերի մաքրման գործընթացների մշակում, միջֆազային կատալիզ, շրջակա միջավայրի մոնիտորինգ, ապակիների և ապակեբյուրեղային նյութերի ստացում, հոսանքի քիմիական աղբյուրների ուսումնասիրություն, արեգակնային էներգիայի էլեկտրաքիմիական կերպափոխիչների ուսումնասիրություն։


== Արտաքին հղումներ ==
Հայաստանի պետական ճարտարագիտական համալսարանի կայք էջը Archived 2011-10-04 at the Wayback Machine.
Անի (պարբերաթերթ)

«Անի» («Ani»), ազգային, գրական-գեղարվեստական պարբերաթերթ։ Լույս է տեսել 1986-1994 թվականներին Փարիզում՝ ֆրանսիական՝ «Արշակ Չոպանյան» ակումբի մեկենասությամբ։ Հայ սփյուռքի հետազոտության կենտրոնի հրատարակչություն։ Հիմնադիր՝ Ժան-Կլոդ Քեպապճյան, խմբագիր՝ Պետրոս Տեր-Սարգսյան։ Ջանացել է համախմբել ֆրանսահայ մտավորականությանը, տպագրել է պատմագիտության, գրականության և մշակույթի խնդիրներին նվիրված հոդվածներ։ Աշխատակցել են նաև ֆրանսիացի անվանի պատմաբաններ ու գրողներ։


== Ծանոթագրություններ ==
Լա Լիգա 1941-42

Լա Լիգա 1941-42 մրցաշրջանը սկսվել է 1941 թվականի սեպտեմբերի 28-ին և ավարտվել 1942 թվականի ապրիլի 30-ին։ Մրցաշրջանի արդյունքում հաղթել է Վալենսիան, ինչը նրա առաջին չեմպիոնությունն էր։
Մրցաշրջանին մասնակցել են հետևյալ ակումբները`


== Ակումբների տեղագրություն ==


== Եզրափակիչ աղյուսակ ==


=== Դիրքային փոփոխություն ===


=== Գլխավոր ռմբարկուներ ===


== Ծանոթագրություններ ==


== Արտաքին հղումներ ==
LFP վեբկայք
Տաբորի (այլ կիրառումներ)

Տաբորի, կարող է վերաբերել՝

Տաբորի - գյուղ Ուկրաինայի Ժիտոմիրի մարզի Բարանովի շրջանում։
Տաբորի - գյուղ Ռուսաստանի Սվերդլովսկի մարզի Տաբորինսկի շրջանի կազմում։
Էլինգեն (այլ կիրառումներ)

Էլինգեն, կարող է վերաբերել՝

Էլինգեն - կոմունա Գերմանիայում, Բավարիայի տարածքում
Էլինգեն - կոմունա Գերմանիայի Բրանդեն Վյուրտեմբերգ երկրամասում
Չերետո դ’Աստի

Չերետո դ’Աստի (իտալերեն՝ Cerreto d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 261 մարդ (2008)։ Բնակչության խտությունը՝ 66 մարդ/կմ²։ Տարածքը կազմում է 6 կմ²։ Փոստային ինդեքս՝ 14020։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Բարտոլոմեոն։


== Ժողովրդագրություն ==
Բնակչության թվաքանակի փոփոխությունները


== Կոմունայի վարչակազմ ==
Հեռախոսահամար՝ 0141 996073
Էլեկտրոնային փոստ՝ amministrazione.cerreto.dasti@ruparpiemonte.it
Պաշտոնական կայք՝ www.comune.cerreto.asti.it


== Արտաքին հղումներ ==
Չերետո դ’Աստի պաշտոնական կայք (իտալ.)
Վիճակագրության ազգային ինստիտուտ(իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Sat.1

Sat.1, գերմանական մասնավոր հեռուստաալիք։ Հեռարձակվում է 1984 թվականի հունվարից որպես «PKS» (Programmgesellschaft für Kabel Und Satellitenrundfunk), 1985 թ. հունվարի 1-ից ստացել ներկայիս անվանումը։ Հեռուստաալիքը պատկանում է ProSiebenSat.1 Media SE ընկերությանը, որի կազմում գործում են նաև ProSieben, Kabel eins, N24, Sixx և այլ հեռուստաալիքներ։ Հեռուստաալիքի գլխավոր տնօրենն է Նիկոլաս Պաալցոֆը։


== Արտաքին հղումներ ==
Պաշտոնական կայք (գերմ.)


== Ծանոթագրություններ ==
Ավետիս Աբալյան

Վիքիպեդիայում կան հոդվածներ  Աբալյան ազգանունով այլ մարդկանց մասին:Ավետիս Աբալյան (19-րդ դար, Թաղավարդ), հայ բանաստեղծ, լրագրող։
Աշխատակցել է Մոսկվայի «Մարտ», Նոր Նախիջևանի «Մեր ձայնը» պարբերականներին։
Օգտագործել է Դարբնիկ ծածկանունը։


== Ծանոթագրություններ ==
Օլգա Բուկրեևա

Օլգա Բուկրեևա (փետրվարի 15, 1987(1987-02-15), Մոսկվա, ԽՍՀՄ), ռուս վոլեյբոլիստուհի, Ռուսաստանի սպորտի վարպետ։ Եզրային հարձակվող։ Հանդես է եկել հետևյալ թիմերում. 2004—2008 — ԲԿՄԱ, 2008—2010 — «Դինամո-Յանտար» (Կալինինգրադ/Մոսկվա), 2010—2012 — «Դինամո» (Կրասնոդար), 2013—2014 — «Զարեչիե-Օդինցովո» (Մոսկվայի մարզ), 2014—2015 — «Լենինգրադկա» (Սանկտ Պետերբուրգ)։ Ռուսաստանի առաջնությունների արծաթե և բրոնզե մեդալակիր է, Ռուսաստանի գավաթակիր։ Խաղացել է նաև վոլեյբոլի Ռուսաստանի ազգային հավաքականի կազմում։


== Ծանոթագրություններ ==


== Արտաքին հղումներ ==
Անձի պրոֆիլը Archived 2016-03-03 at the Wayback Machine.
Անձի պրոֆիլը
Մելիք Դադաշով

Մելիք Յուսիֆ օկլի Դադաշով (ադրբ.՝ Məlik Yusif oğlu Dadaşov, հունիսի 7, 1924(1924-06-07), Բաքու, Ադրբեջանական ԽՍՀ - դեկտեմբերի 2, 1996(1996-12-02), Բաքու, Ադրբեջան), թատրոնի և կինոյի ադրբեջանցի դերասան, Ադրբեջանական ԽՍՀ ժողովրդական արտիստ (1974);


== Կենսագրություն ==
Մելիք Դադաշովը ծնվել է 1924 թվականի հունիսի 7-ին Բաքվում։ 1950 թվականին ավարտել է Ադրբեջանի թատերական ինստիտուտը (ներկա Ադրբեջանի մշակույթի և արվեստի պետական համալսարան)։ Ինստիտուտի ավարտելուց հետո աշխատել է Մ. Ազիզբեկովի անվան ակադեմիական թատրոնում (ներկա Ադրբեջանի պետական ակադեմիական դրամատիկական թատրոն), որտեղ կատարել է բազմաթիվ դերեր։ Թատրոնում ստեղծած լավագույն դերերից են՝ Շեյխ Նասռուլլախ, Մոլլա Սադըկ (Ջալիլ Մամեդկուլիզադե)։
Մելիք Դադաշովը հատուկ ծառայություններն ունի Ադրբեջանի դերեսանական դպրոցի ձևավորման գործում։ Դերասանը իր կյանքի վերջին տարիներին աշխատել է Սամեդ Վուրղունի անվան ռուսական դրամատիկական թատրոնում։ 1980-ական թվականներից նա նաև դասավանդել է Ադրբեջանի մշակույթի և արվեստի պետական համալսարանում։
Մելիք Դադաշովը մահացավ 1996 թվականի դեկտեմբերի 2-ին։


== Դերերը կինոյում ==
1988 - Ağlar-güləyən (Լաց-ծիծաղ),
1971 - Axırıncı aşırım (Վերջին լեռնանցք),
1978 - Atayevlər ailəsi (Աթաևների ընտանիքը),
1959 - Bir qalanın sirri (Մեկ աշտարակի առեղծվածը),
1961 - Bizim küçə (Մեր փողոցը),
1973 - Bizim küçənin oğlanları (Մեր փողոց տղաները),
1967 - Dağlarda döyüş (Ճակատամարտը լեռներում),
1969 - Dəli Kür (Խելագար Քուռ),
1960 - Koroğlu (Քոռոկլի),
1993 - Təhminə (Թեհմինե),


== Տես նաև ==
Ադրբեջանական կինո


== Աղբյուրներ ==
Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 52.
Kazımzadə, A. Ştamp və stereotip bu aktyora yad idi: [Xalq artisti Məlik Dadaşov haqqında] //Kaspi.- 2014.- 21-23 iyun.- S.20-21.


== Ծանոթագրություններ ==
Անտոնենկովո

Անտոնենկովո (ուկրաիներեն՝ Антоненкове), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Անտոնենկովո գյուղում բնակվում էր 38 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորպորալես

Կորպորալես (իսպ.՝ Corporales), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 8,41 կմ2 տարածք։ Բնակչությունը կազմում է 35 մարդ (2010 թվականի տվյալներով)։ Գտնվում է պրովինցիայի վարչական կենտրոնից 4 կմ հեռավորության վրա։
Տալովկա (Չարիշի վտակ)

Անվան այլ կիրառումների համար տե՛ս՝ Տալովկա (այլ կիրառումներ)Տալովկա (ռուս.՝ Таловка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100009907
Հիդրոլոգիական ուսումնասիրությունների կոդը - 115100990
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Աստվածածին եկեղեցի (Խաչիկ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Խաչիկի Սուրբ Աստվածածին եկեղեցի, եկեղեցի Հայաստանի Վայոց ձորի մարզի Խաչիկ գյուղում։ Թվագրվում է 1681 թվական։ Ընդգրկված է Խաչիկի պատմության և մշակույթի անշարժ հուշարձանների ցանկում։


== Պատմություն ==
Եկեղեցին գտնվում է գյուղի կենտրոնում։ Թվագրվում է 1681 թվականին։ Վերականգնվել է 1888 թվականին։ Այն կառուցել է վարպետ Ուստա Բադամը։ Կառուցվել է համայնքի միջոցներով։
Առաջին ծիսակատարությունը կատարվել է 1901 թվականին։
Եկեղեցին ունեցել է գմբեթ, զանգ, սակայն 1940 թվականին կայծակը շանթահարել ու ավերել է այն։ 1960 թվականին եկեղեցու տանիքը թիթեղապատվել է, վերաշինվել է գմբեթը, սակայն եղանակային պայմանների պատճառով այն նորից քանդվել է։ Եկեղեցու խաչը օրհնվել և տեղադրվել է 2015 թվականի հոկտեմբերին։


== Պատկերասրահ ==

		
		
		
		


== Տես նաև ==
Խաչիկ (գյուղ)
Խաչիկի պատմության և մշակույթի անշարժ հուշարձանների ցանկ


== Ծանոթագրություններ ==
Արցախյան ազատամարտում զոհված ազատամարտիկներ

1994 թվականին Ամենայն հայոց կաթողիկոս Վազգեն Ա Արցախյան գոյամարտում զոհված ազատամարտիկների հիշատակին նվիրված պատարագի ժամանակ ասել է. 

Դեռևս 1988 թվականի փետրվարյան իրադարձությունների հորձանուտում ծնված ինքնապաշտպանության գաղափարը զարգացող իրադարձությունների ճնշմամբ աստիճանաբար դարձել է առարկայական անհրաժեշտություն։
Ղարաբաղյան շարժման սկզբնափուլում Հայաստանում և Արցախում ընկերային, թաղային սկզբունքով տարերայնորեն կազմավորվեցին առաջին կամավորական և աշխարհազորային ինքնապաշտպանական ջոկատները, որոնցում ընդգրկվում էին 14 տարեկանից մինչև հիսունն անց տղամարդիկ, առանձին դեպքերում՝ նաև կանայք։ Արցախի կամավորականների համար բեկումնային հանդիսացավ այն, որ նրանց շարքերը համալրվեցին Սասունի, Մուշի, Կարինի, Մուսա լեռան, Վանի հերոսական պաշտպանության մասնակիցների այսօրվա ժառանգները, ովքեր իրենց մարտական ոգին միախառնեցին արցախյանին՝ հեղաշրջելով ազատամարտիկի ոգին, նորովի իմաստավորեցին նրանց պայքարը։ ժամանակի և իրականության պարտադրանքով զինվորական համազգեստ հագած հազարավոր հայորդիներ առնականացան Ղարաբաղյան շարժման ալիքի վրա, հասունացան՝ ինքնապաշտպանական և ազատագրական մարտերում։ Եվ կռվեցին «Գիտակցված մահն անմահություն է» երդումը շուրթերին։
Հաղթանակը նվաճվեց ազատամարտիկների կամքի, համառության, գոյատևելու, ապրելու աննահանջ ցանկության, տանջանքների ու ընդվզումների գնով։ Բոլոր ապրողներիս սրբազան պարտքն է յուրաքանչյուր զոհվածի ընդունել իբրև հերոսի։
Պատերազմում զոհվեցին շուրջ 6500 ազատամարտիկ։ Նրանցից 6-ն արժանացան Հայաստանի Ազգային հերոսի, 4-ը՝ «Արցախի հերոսի» կոչումների, ՀՀ 1-ին աստիճանի «Մարտական խաչ» շքանշանով պարգևատրվել են 34, 2-րդ աստիճանով՝ 39, ԼՂՀ 1-ին աստիճանով՝ 73,2-րդ աստիճանով՝ 326, ՀՀ «Արիության», ԼՂՀ «Արիության համար», «Շուշիի ազատագրման համար» և այլ մեդալներով շուրջ 4500 ազատամարտիկ։ ՀՀ և ԼՂՀ գրեթե բոլոր բնակավայրերում տեղադրված են նրանց հիշատակը հավերժացնող հուշարձաններ, խաչքարեր, տապանաքարեր, կառուցվել հուշահամալիրներ։ Նրանց անուններով կոչվել են դպրոցներ, դասարաններ, փողոցներ, նկարահանվել ֆիլմեր, գրվել գրքեր, ստեղծվել երգեր։ Ստորև տրվող ցուցակում ներկայացված են Արցախում և ՀՀ տարբեր շրջաններում զոհվածները՝ 1988-1994 թվականի մայիսը ընկած ժամանակահատվածում։
Սալ Կուրան

Սալ Կուրան (ֆր.՝ Salles-Curan), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1064 մարդ, բնակչության խտությունը` 11.33 մարդ/կմ²։ Բնակավայրը զբաղեցնում է 93.9 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 26 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 600 աշխատունակ (15-64 տարեկան)  բնակիչ, որոնցից ակտիվ էին 457-ը, իսկ ոչ ակտիվները` 143։ Ակտիվության ցուցանիշը կազմում է 76,2 %։ 457 աշխատունակ մարդկանցից աշխատել է 433 անձ (242 տղամարդ և 191 կին)։ Գործազուրկ են եղել 24 անձ (10 տղամարդ և 14 կին)։ 143 անաշխատունակներից 33-ը եղել են աշակերտներ կամ ուսանողներ, 77-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարինե Ղազինյան

Կարինե Լորիսի Ղազինյան (Կրոյան) (հունվարի 8, 1955(1955-01-08), Երևան, Հայկական ԽՍՀ, ԽՍՀՄ - դեկտեմբերի 6, 2012(2012-12-06), Լոս Անջելես, Կալիֆոռնիա, ԱՄՆ), հայ դիվանագետ, Մեծ Բրիտանիայի և Հյուսիսային Իռլանդիայի Միացյալ Թագավորությունում և Իռլանդիայում ՀՀ արտակարգ և լիազոր նախկին դեսպան։


== Կյանքը և գործունեությունը ==
1977 թ. ավարտել է Երևանի պետական համալսարանի բանասիրության ֆակուլտետի ռոմանա-գերմանական բաժինը։
1977-1981 թթ. - աշխատել է Մոզամբիկում ԽՍՀՄ դեսպանությունում։
1983-1988 թթ. - աշխատել է Պորտուգալիայում ԽՍՀՄ դեսպանությունում։
1992-1994 թթ. – աշխատել է Երևանի պետական համալսարանում որպես իրավագիտության և բանասիրության ֆակուլտետների անգլերեն լեզվի դասախոս։
1997-1999 թթ. - Ռումինիայում Հայաստանի գործերի ժամանակավոր հավատարմատար։
1999-2001 թթ. - Ռումինիայում Հայաստանի արտակարգ և լիազոր դեսպան։
2001-2009 թթ. - Գերմանիայի Դաշնային Հանրապետությունում Հայաստանի արտակարգ և լիազոր դեսպան։
2009 թ. փետրվարի 20-ին Հայաստանի Նախագահի հրամանգրով ազատվել է Գերմանիայի Դաշնային Հանրապետությունում Հայաստանի արտակարգ և լիազոր դեսպանի պարտականություններից։
2009 թ. փետրվարի 20-ին Հայաստանի Նախագահի հրամանգրով նշանակվել է Հայաստանի արտաքին գործերի նախարարի տեղակալ։
2010 թ. հունիսին ավարտել է Հարվարդի համալսարան, Քենեդու կառավարման դպրոց, գործադիր կառավարման դասընթացները։
2011 թ. սեպտեմբերի 8-ին Հայաստանի Նախագահի հրամանգրով ազատվել է Հայաստանի արտաքին գործերի նախարարի տեղակալի պաշտոնից։
2011 թ. սեպտեմբերի 8-ին Հայաստանի Նախագահի հրամանգրով նշանակվել է Մեծ Բրիտանիայի և Հյուսիսային Իռլանդիայի Միացյալ Թագավորությունում Հայաստանի արտակարգ և լիազոր դեսպան։
2012 թ. մարտի 12-ին Հայաստանի Նախագահի հրամանգրով համատեղության կարգով նշանակվել է Իռլանդիայում Հայաստանի արտակարգ և լիազոր դեսպան։Տիրապետում էր անգլերեն, ռուսերեն, գերմաներեն, ռումիներեն, պորտուգալերեն լեզուներին։


== Մահը ==
Կարինե Ղազինյանը հանկարծամահ է եղել 2012 դեկտեմբերի 6-ին ԱՄՆ-ում, որտեղ բուժում էր ստանում։


== Պարգևներ ==
Մխիթար Գոշի մեդալ։
Ռումինիայի Մեծ Խաչի ազգային շքանշան։


== Ընտանիք ==
Այրի էր, ուներ որդի և դուստր։


== Ծանոթագրություններ ==


== Արտաքին հղումներ ==
Կարինե Ղազինյան. «Երեխաներս ինձ վերապրելու ուժ տվեցին»
Սևանի բուսաբանական այգի

Սևանի բուսաբանական այգի, բուսաբանական այգի Սևան քաղաքում, որը հիմնադրվել է 1944 թվականին՝ Ցամաքաբերդ թաղամասի մոտ։ Այգին գործում է որպես Երևանի բուսաբանական այգու բաժանմունք՝ Հայաստանի գիտությունների ազգային ակադեմիայի հսկողության ներքո։
Գտնվելով ծովի մակարդակից 2000 մ բարձրության վրա և ունենալով չոր, մայրցամաքային կլիմա, տարածքը բնութագրվում է ցուրտ ձմեռներով և շոգ ամառներով։ Այգում առկա են շուրջ 650 կենսաբանական տեսակներ (ներառյալ 225 տեսակի ծառեր) Հայաստանից, Հյուսիսային Ամերիկայից, Ասիայից, Կենտրոնական և Արևելյան Եվրոպայից, Միջերկրական ծովից և Հիմալայներից։
2015 թվականին այգու ներսում բացվել է կանաչ տուն։


== Պատկերասրահ ==

		
		
		


== Ծանոթագրություններ ==
Միլցանո

Միլցանո (իտալերեն՝ Milzano) կոմունա Իտալիայի Լոմբարդիա մարզի Բրեշիա գավառում։ Բնակչության թիվը կազմում է 1483 մարդ 2008 թվականի մարդահամարի տվյալների համաձայն։ Բնակչության խտությունը կազմում է՝ 185 մարդ/կմ²։ Զբաղեցնում է՝ 8 կմ² տարածք։ Հեռախոսի կոդ՝ 030։ Փոստային ինդեքս՝ 25020։


== Ժողովրդագրութուն ==
Բնակչության թվաքանակի փոփոխությունները.


== Տվյալներ ==
Հեռախոս՝ 030 954654


== Արտաքին հղումներ ==
Պաշտոնական կայք (իտալ.)
վիճակագրական ինստիտուտ (իտալ.)(չաշխատող հղում)


== Ծանոթագրություններ ==
Ռիդասե

Ռիդասե (էստ․՝ Ridase), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
All Your Fault: Pt. 2

All Your Fault: Pt. 2, ամերիկացի երգչուհի Բիբի Ռեքսայի թվով երրորդ մինի ալբոմն է (EP)։ Այն թողարկվել է 2017 թվականի օգոստոսի 11–ին։ Ալբոմի լիդ–սինգլ The Way I Are (Dance with Somebody)–ն լույս է տեսել 2017 թվականի մայիսի 19–ին։


== Պատմություն ==
Բիբի Ռեքսան հայտատարեց «All Your Fault: Pt. 2»–ի մասին 2017 թվականի հունիսի 29–ին և բացահայտեց դրա կազմի նկարը։ Ասեկոսեներ կային,
որ Լուի Թոմլինսոնի և Ռեքսայի սինգլ Back to You–ն պետք է հայտնվեր այս մինի ալբոմում։ 2017 թվականի հունիսի 30–ին ալբոմը դարձավ առկա նախնական պատվերների համար։
Ալբոմի «I Got Time» երգը ի սկզբանե կրում էր «What I Want», որպեսզի մարդիկ այն չխառնեին Ռեքսայի նախկին սինգլ I Got You–ի հետ։ Ինչևէ, ալբոմի թողարկումից ընդամենը մի քանի օր առաջ Ռեքսան կրկին փոխում է իր միտքը և անունը հետ վերադարձնում I Got Time–ի։


== Թողարկում և գովազդում ==
«The Way I Are (Dance with Somebody)»–ն 2017 թվականի մայիսի 19–ին թողարկվեց՝ դառնալով մինի ալբոմի լիդ–սինգլը։ Երգի տեսահոլովակը լույս տեսավ հունիսի 1–ին, 2017 և նույն տարվա նոյեմբերի տվյալներով ունի 60 միլիոն դիտում։
«That's It»–ը, որում Գուչի Մենն ու Թու Չեյնսն ունեցան մասնակցություն, թողարկվեց որպես գովազդային սինգլ 2017 թվականի օգոստոսի 4–ին։
«Bebe & Bassy Tour»–ն Ռեքսայի երկրորդ մեծ շրջագայությունն է, որին կմասնակցի նաև ամերիկացի երգիչ և երգահան Մարկ Ի Բասսին։ Շրջագայությունը սկսվեց 2017 թվականի հոկտեմբեր ամսին։ Այն ունի 23 կանգառ, որը կծառայի Ռեքսայի «All Your Fault: Pt. 2» և Բասսիի դեբյուտային ալբոմ «Gossip Columns»–ի գովազդելուն։
2017 թվականի հոկտեմբերի 23–ին Meant to Be–ն զուգակցող տեսահոլովակի հետ համատեղ թողարկվեց և դարձավ մինի ալբոմի երկրորդ սինգլը։


== Երգացանկ ==

Նշումներ

^[a] – ունի համատեղ պրոդյուսեր։


== Հիթ–շքերթներ ==


== Թողարկման պատմություն ==


== Ծանոթագրություններ ==
Խոլմոկ (գյուղ, Ռուդնյանսկի շրջան)

Անվան այլ կիրառումների համար տե՛ս՝ Խոլմոկ (այլ կիրառումներ)Խոլմոկ (ռուս.՝ Холмок), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժիրկովկա (գյուղ, Մաշևկայի շրջան)

Ժիրկովկա (ուկրաիներեն՝ Жирківка), գյուղ Ուկրաինայի Պոլտավայի մարզի Մաշևկայի շրջանում։ Բնակավայրը նախկինում նաև անվանվել է Վելիկայա Պասկովկա։
2001 թվականի տվյալներով Ժիրկովկա գյուղում բնակվում էր 218 մարդ։ Բնակավայրը զբաղեցնում է 1312 կմ² տարածք։ Բնակչության խտությունը կազմում էր 166,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1338) Դյուպոնտա

(1338) Դյուպոնտա (անգլ.՝ Duponta), աստերոիդ աստերոիդների հիմնական գոտում։ Հայտնաբերվել է 1934 թվականի դեկտեմբերի 4-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,263609 ա. մ., առավելագույնը մոտենում է 2,0091 ա. մ. հեռավորության վրա և հեռանում 2,5181 ա. մ.։ Արեգակի շուրջ մեկ ամբողջական պտույտ է կատարում 1243,94 երկրային օրվա ընթացքում, իր ուղեծրով շարժվելով միջինում 0,289402 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1338) Դյուպոնտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերդյուկի (գյուղ, Բելեբեևսկի շրջան)

Սերդյուկի (ռուս.՝ Сердюки, բաշկիրերեն՝ Сердюки), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոսյոլոկ Լնոզավոդա (գյուղ, Ռուդնյանսկի շրջան)

Անվան այլ կիրառումների համար տե՛ս՝ Պոսյոլոկ ԼնոզավոդաՊոսյոլոկ Լնոզավոդա (ռուս.՝ Посёлок Льнозавода), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զինվորի անհատական խրամատ

Զինվորի անհատական խրամատ, խրամատը դաշտային ամրաշինական կառույց է, որը ծառայում է որպես կրակային դիրք և կենդանի ուժի ու տեխնիկայի համար պարզագույն թաքստոց ժամանակակից բոլոր հարվածային միջոցներից պաշտպանվելու համար (անձնակազմի կորուստը պակասում է 4-6 անգամ)։ Խրամատը զգալիորեն թուլացնում է թափանցող ճառագայթումը, նվազեցնում հարվածային ալիքի և լուսային ճառագայթումը, նվազեցնում հարվածային ալիքի և լուսային ճառագայթման շառավիղը։ Խրամատները լինում են անհատական և ստորաբաժանման համար։
Առաջին հերթին փորում են անհատական խրամատներ նշանառուների, գնդացրորդների, նռնականետորդների համար և կատարվում է գնդակոծման ու դիտարկման տեսադաշտի մաքրում։


== Գնդացրորդ ==
Գնդացրորդի համար անհատական խրամատ սարքելիս սկզբում փորվում է պառկած վիճակից կրակելու համար, հետո այն խորացվում է՝ ծնկած, ապա՝ կանգնած կրակելու համար։ Պառկած վիճակում կրակելու համար անհատական խրամատ փորվում է այսպես.
Ընտրված տեղում զինվորը պառկում է և ավտոմատը դնում իրենից առաջ՝ ձգված ձեռքի երկարությամբ, ապա շրջվելով ձախ՝ պատյանից հանում է սակրային բահը, երկու ձեռքով բռնում կոթն ու դեպի իր կողմը հարվածելով կտրում հողի շերտը, դնում իրենից առաջ, նշում է խրամատի սահմաններն ու սկսում փորել։


== Աղբյուրներ ==
10-րդ դասարանի, նախնական զինվորական պատրաստության դասագիրք
Աստերոիդների ցանկ (92401-92500)

Աստերոիդների ցանկ (92301-92400)  • Աստերոիդների ցանկ  • Աստերոիդների ցանկ (92501-92600)
 Աստերոիդների ցանկ (92301-92400)  • Աստերոիդների ցանկ  • Աստերոիդների ցանկ (92501-92600)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Արփի Ալտո

Արփի Ալտո (անգլ.՝ Arpi Alto, Արփինե Միքայելի Տեր-Պետրոսյան, սեպտեմբերի 30, 1990(1990-09-30), Երևան, Հայկական ԽՍՀ, ԽՍՀՄ), երգչուհի, երգերի հեղինակ, երաժիշտ և ձայնագրման պրոդյուսեր։ Նրա երաժշտական տեսահոլովակները հայտնի դարձան COVID-19 համավարակի տարածման շրջանում։


== Կյանքի վաղ շրջան և կարիերայի սկիզբ ==
Արփի Ալտոն ծնվել է Երևանում 1990 թ․ սեպտեմբերի 30-ին, ջազ-երաժիշտ Անահիտ Տեր-Պետրոսյանի և նկարիչ, քանդակագործ Միքայել Տեր-Պետրոսյանի ընտանիքում։ Արփին իր բարձրագույն կրթությունն ստացել է որպես դաշնակահար Խաչատուր Աբովյանի անվան հայկական պետական մանկավարժական համալսարանում, մինչդեռ նրա մասնագիտական ​​ուղին սկսվել է 2011 թ.-ին, երբ նա միացավ Գեղարդ Վոկալ Անսամբլին, իսկ 2013 թ․-ին ընդունվեց Ա. Սպենդիարյանի անվան օպերայի և բալետի ազգային ակադեմիական թատրոն։


== 2019 թ․-ից առ այսօր. կարիերան և YouTube-յան հաջողությունները ==
Արփին շատ բուռն արձագանք առաջացրեց աշխարհահռչակ հիթերի և բոսա նովա դասականների իր cover տարբերակները սոցիալական կայքերում հրապարակելուց հետո։ Բրազիլական դասական բոսա նովա երգի՝ «The Girl From Ipanema»-ի, և «The Way You Look Tonight»-ի cover տարբերակների հաջողության շնորհիվ նրա YouTube-յան ալիքը հավաքեց ավելի քան 3 միլիոն դիտում։ “The Girl From Ipanema” երգի հաջողությունից հետո Արփին և իր զարմիկը՝ Արեգ Գինոսյանը հիմնեցին Ginosi Music Archived 2021-01-24 at the Wayback Machine. ձայնագրման ընկերությունը։  


== Նմանությունը Ջուլիա Ռոբերթսին ==
2020 թ. ամռանը սոցիալական կայքերի անգլախոս և պորտուգալախոս օգտատերեր սկսեցին տեղեկություններ տարածել այն մասին, որ Արփին Ջուլիա Ռոբերթսի դուստրն է. դրա պատճառը հոլիվուդյան աստղի հետ նրա ապշեցնող նմանությունն է։ Մեկ տասնյակից ավելի առցանց լրատվամիջոցների կայքեր այնուհետև հրապարակեցին այս վարկածը մերժող հոդվածներ։ Մեկնաբանելով լուրերը՝ Արփին ասաց, որ Ջուլիա Ռոբերթսը շատ գեղեցիկ դերասանուհի է, սակայն նա կարծում է, որ ինքն իր մայրիկին է նման ։


== Անձնական կյանք ==
Արփին ամուսնու և որդու հետ ապրում է Երևանում։ Արփին մոլի կենդանասեր է։


== Ծանոթագրություններ ==
Զաքարիա Ա Ձագեցի

Զաքարիա Ա Ձագեցի (ծ. թ. անհայտ, ծննդավայր՝ Կոտայքի Ձագք գյուղ - 877 թ.), Ամենայն Հայոց կաթողիկոս 855 թվականից առ 877 թ.։ Հաջորդել է Հովհաննես Դ Ովայեցուն։ Գահակալել է քաղաքական ծանր պայմաններում, երբ նոր էր ավարտվել հայերի 850-855 թթ. ապստամբությունը արաբական տիրապետության դեմ։ Զաքարիա Ա Ձագեցուն հաջողվում է մեղմել արաբների հալածանքները։ Կաթողիկոսը գործուն մասնակցություն է ունենում հայ-բյուզանդական եկեղեցական հարաբերություններում, պաշտպանում Հայ եկեղեցու դավանությունը Հույն եկեղեցու նկրտումներից, կասեցնում Կ. Պոլսի Փոտ պատրիարքի (858-867, 877-886) Հայ եկեղեցուն քաղկեդոնականություն պարտադրելու փորձերը։ Զաքարիա Ա Ձագեցին Փոտ պատրիարքին հղած իր նամակում հիմնավորում է, որ Հայ եկեղեցու վարդապետությունը համահունչ է երեք տիեզերաժողովների դավանությանը։ 862 թվականին Շիրակավանում Զաքարիա Ա Ձագեցու և Աշոտ իշխանաց իշխանի նախագահությամբ տեղի ունեցած ժողովը մերժում է քաղկեդոնականություն ընդունելու Փոտի առաջարկը։
Զաքարիա Ա Ձագեցու գրչին է պատկանում թվով 14 ճառ, որոնք տեղ են գտել Ճառընտիրների և Տոնապատճառների մեջ։ Դրանք ընթերցվել են եկեղեցական տոների ժամանակ։ Ճառերից մի քանիսը (Ի Մկրտութիւնն, Ի չարչարանս Քրիստոսի, Ի մեծի աւուր շաբաթուն թաղման Տեառն« Ի Յարութիւն Քրիստոսի») շարադրված են Նիկոդեմոսի պարականոն Ավետարանի, Եղիշեի, Հովհան Ոսկեբերանի աշակերտ Թեոփիլոսի, Գրիգոր Նազիանզացու, Բարսեղ Կեսարացու, Եպիփան Կիպրացու համաբնույթ ճառերի հետևողությամբ։ Ճառերի մեծ մասն ունի մեկնողական ուղղվածություն, ինչն հատուկ էր վաղ շրջանի ճառերին։ Զաքարիա Ա Ձագեցու ճառերը կարևոր սկզբաղբյուրեր են Հայ եկեղեցու աստվածաբանության, քրիստոսաբանության, աստվածաշնչական պարականոնների, եկեղեցական ավանդության հետազոտման համար։ Այդ ճառերում կան ուշագրավ մանրամասներ, որոնք հաճախ յուրովի լրացնում են պարականոններից արդեն հայտնի պատումները։ Զաքարիա Ա Ձագեցու ճառերը կարևոր են հայոց լեզվի բառագանձի ուսումնասիրման համար։ Դրանց մեջ առկա բազմաթիվ բառամիավորումներ բացակայում են «Նոր բառագիրք հայկազյան լեզվի» բառարանում։


== Աշխատություններ ==
Զաքարիա կաթողիկոս Ձագեցի (855-877), Ճառք. Աշխատասիրութեամբ Պօղոս Վրդ. Անանեանի, Վենետիկ-Ս. Ղազար, 1995 (Մատենագրութիւն նախնեաց, ԾԷ)։


== Գրականություն ==
Օրմանեան Մաղաքիա արքեպս., Ազգապատում, հատոր Ա, Կ. Պոլիս, 1912, § 652 եւ հետագա։
Անանեան Պօղոս Վրդ., Զաքարիա Հայոց կաթողիկոսի թղթակցութիւնը Փոտ Պատրարքին հետ, Վենետիկ-Ս. Ղազար, 1992 (Հայագիտական մատենաշար «Բազմավէպ», թիւ 35)։


== Ծանոթագրություններ ==


== Արտաքին հղումներ ==
Զաքարիա Ա Ձագեցի կաթողիկոսի մասին Լուսամուտ կայքում Archived 2010-11-26 at the Wayback Machine.
Պառիլա (գյուղ, Ռիդալա շրջան)

Անվան այլ կիրառումների համար տե՛ս՝ ՊառիլաՊառիլա (էստ․՝ Parila), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամերիկյան արագիլ

Ամերիկյան արագիլ (լատ.՝ Ciconia maguari), արագիլների ընտանիքի հարավամերիկյան թռչուն։


== Բնութագիր ==
Ամերիկյան արագիլի մարմնի երկարությունը հասնում է 90 սմ-ի, իսկ քաշը 3.5 կգ.։ Այս թռչնի փետուրների մեծ մասը սպիտակ են, սակայն կան նաև սև փետուրներ։ Ունի սև պոչ և մոխրագույն երկար կտուց։
Այս թռչունների կյանքի միջին տևողությունը կազմում է 20 տարին։


== Տարածվածություն ==
Ամերիկյան արագիլները ապրում են Լատինական և Միջին Ամերիկայում, Անդերի արևելքում՝ Վենեսուելայից Արգենտինայի միջև ընկած ընդարձակ տափաստաններում։


== Սննդառություն ==
Ամերիկյան արագիլները սնվում են ձկներով, գորտերով, խեցգետիններով, փոքրիկ կրծողներով, ջրային միջատներով և այլ անողնաշարավորներով։


== Գրականություն ==
Hancock & Kushan, Storks, Ibises and Spoonbills of the World. Princeton University Press (1992), ISBN 978-0-12-322730-0
Մանդելա և դը Կլերկ

Մանդելա և դը Կլերկ (անգլ.՝ Mandela and de Klerk), դրամատիկ հեռուստաֆիլմ՝ ստեղծված 1997 թվականին ռեժիսոր Ժոզեֆ Սարջենտի կողմից։ Գլխավոր դերերում նկարահանվել են Սիդնի Պուատյեն և Մայքլ Քեյնը։ Ֆիլմը ցուցադրվել է փետրվարի 17-ին «Showtime» հեռուստաալիքով։


== Սյուժե ==
Ֆիլմում ներկայացվում են երկու հակադիր կողմերի բանակցությունների դրամատիկ իրադարձությունները, որին մի կողմից մասնակցում էր՝ Աֆրիկյան ազգային կոնգրեսը՝ ի դեմս Նելսոն Մանդելայի (Սիդնի Պուատյե), մյուս կողմից՝ աֆրիկաներյան Ազգային կուսակցությունը ՀԱՀ նախագահ Ֆրեդերիկ Վիլհելմ դը Կլերկի գլխավորությամբ։ Արդյունքում դը Կլերկն սկսում է բարեփոխումներ, որոնք չեղարկում են ապարտեիդը, 1990 թվականին Մանդելան ազատ է արձակվում 30 տարի բանտում գտնվելուց հետո, իսկ 1992 թվականին նրանք միասին արժանանում են Խաղաղության Նոբելյան մրցանակի Հարավային Աֆրիկայում բազմառասայական դեմոկրատիայի անցնելու հանրավորություն ստեղծելու համար։


== Դերերում ==


== Քննադատություն ==
«Los Angeles Times» պարբերականից Հովարդ Ռոզենբերգն ասել է, որ թեև ֆիլմը նկարահանվել է Հարավաֆրիկյան Հանրապետությունում, այն պաշտոնական հավանության չի արժանացել հավանաբար նրանում սևամորթների ու սպիտակամորթների բռնությունների ցուցադրման համար։ Նա նաև նշել է, որ «....Դը Կլերկը համեմատաբար բարենպաստ կողմից է պատկերված, թեև նախորդ տարի հրապարակավ մեղադրվել էր տխրահռչակ ապարտեիդային սպանությունների մեջ՝ իմանալով մահվան էսկադրոնների մասին, որոնք ահաբեկել են սևամորթներին այդ ժամանակաշրջանում։ Դը Կլերկը հերքել է մեղադրանքները, չնայած պնդել է Քեյփթաունի հանձնաժողովում, որ սևամորթների համար «հսկայական օգուտներ» են եղել սպիտակ վարչակարգի քաղաքականությունից»։
Հայտնի ֆանտաստ գրող Ջեն Վառլին, խորհուրդ տալով դիտել ֆիլմը վարպետ դերսաններ Պուատյեի ու Քեյնի մասնակցությամբ, նշել է.

Փիլիսոփայության դոկտոր Պատրիկ Լուի Կունին ասել է, թե ֆիլմում ցույց է տրվել իշխող սպիտակների կուսակցության հիմքում ճաքերի առաջացումը. «որոշ նախարարներ սկսում են մտածել, թե սևամորթներին պետք է ներառել հասարակության մեջ։ Դա բացարձակապես հակադրվում է համառ, կատաղի ռասիստին՝ նախագահ Բոտային, որը մխիթարվում է նախագահ Ռոնադ Ռեյգանի և վարչապետ Թետչերի աջակցությամբ»։ Ի վերջո, նշում է Կունին, խռովություն է բարձրացնում նոր նախագահ դը Կլերկը, որը բանակցություն է սկսում Մանդելայի հետ՝ հասկանալով իր կույր լինելը. «անհատական զարգացման թեման օգնում է այդ ֆիլմը դարձնել ավելի հետաքրքիր, որովհետև մենք հոգ ենք տանում երկու տղամարդկանց՝ և՛ Մանդելայի, և՛ դը Կլերկի մասին»։


== Ծանոթագրություններ ==
Լենինի հուշարձան (Մոսկվա, Լուժնիկի)

Անվան այլ կիրառումների համար տե՛ս՝ Լենինի հուշարձան (այլ կիրառումներ)Վլադիմիր Լենինի հուշարձան Լուժնիկիում (ռուս.՝ Памятник Владимиру Ленину в Лужниках), հուշարձան Մոսկվայում, «Լուժնիկի» մարզադաշտի կենտրոնական մուտքի առջևի հրապարակում։ Նվիրված է ռուս հեղափոխական գործիչ, բոլշևիկ, Հոկտեմբերյան հեղափոխության առաջնորդ Վլադիմիր Լենինին։ Տեղադրվել է 1960 թվականին։ Հուշարձանի հեղինակներն են քանդակագործ Մատվեյ Մանիզերը և ճարտարապետ Իգոր Ռոժինը։ Հուշարձանն ունի մշակութային ժառանգության հայտնաբերված օբյեկտի կարգավիճակ։


== Պատմություն ==
1940 թվականին քանդակագործ Մատվեյ Մանիզերի նախագծով կառուցվել է Վ. Ի. Լենինի հուշարձանը Ուլյանովսկում։ Այս արձանի տարբերակը քանդակագործը պատրաստել է 1958 թվականին Բրյուսելի Համաշխարհային ցուցահանդեսի խորհրդային տաղավարի կենտրոնական ցուցասրահի համար, ինչի համար պարգևատրվել է պատվավոր դիպլոմով։ Ցուցահանդեսի ավարտից հետո Համամիութենական առևտրային պալատը Մոսխորհրդի գործադիր կոմիտեի խնդրանքով այդ քանդակը փոխանցել է Մոսկվային։ Արձանը տեղադրվել է պատվանդանի վրա՝ «Լուժնիկի» մարզադաշտի (այն ժամանակ՝ Վ. Ի. Լենինի անվան կենտրոնական մարզադաշտ) կենտրոնական մուտքի առջև։ Հուշարձանի հանդիսավոր բացումը տեղի է ունեցել 1960 թվականի ապրիլի 22-ին՝  Վ. Լենինի ծննդյան 90-ամյակի օրը։


== Նկարագրություն ==
Լենինի ութմետրանոց բրոնզե արձանը տեղադրված է մոխրագույն ողորկ գրանիտից պատրաստված աստիճանավոր պատվանդանի վրա։ Լենինը կանգնած է չծածկված գլխով, ուսերին գցած վերարկուով։ Վերարկուի փեշերը կարծես ծածանվում են քամու տակ՝ առաջացնելոով ծալքեր։ Լենինի հայացքն ուղղված է դեպի հեռուն։


== Ծանոթագրություններ ==
Բովուրխան (լեռ)

Բովուրխան, լեռ Արցախի Հանրապետությունում, Ասկերանի շրջանում։ Նրա լանջին գտնվում է Կարմիր գյուղը և Բովուրխանի վանքը։


== Ծանոթագրություններ ==
Էդուարդ Այանյան

Էդուարդ Մելիքի Այանյան (մարտի 25, 1919(1919-03-25), Գետաշեն, Ելիզավետպոլի գավառ, Ելիզավետպոլի նահանգ, Ադրբեջանի Ժողովրդավարական Հանրապետություն - փետրվարի 26, 1994(1994-02-26), Մոսկվա, Ռուսաստան), Սովետական Միության հերոս), հրետանավոր։ Ֆիզիկամաթեմատիկական գիտությունների թեկնածու (1963)։


== Կենսագրություն ==
Ծնվել է մարտի 25-ին, Գետաշեն գյուղում (այժմ՝ Ադրբեջանի Գոյգյոլի շրջան)։ Ավարտել է Ս. Մ. Կիրովի անվան ադրբեջանական համալսարանի ֆիզիկամաթեմատիկական ֆակուլտետը (1941)։ Հայրենական մեծ պատերազմի ժամանակ մասնակցել է Վորոնեժի համար մղված մարտերին, Բելգորոդ-Կուրսկի ճակատամարտին, Դնեպրի գետանցմանը, Ռումինիայի և Հունգարիայի ազատագրմանը։ Հերոսի կոչումն ստացել է Բուդապեշտն ազատագրելու ժամանակ ցուցաբերած խիզախության համար։ 1965 թվականից եղել է ԽՍՀՄ ԳԱ մեխանիկայի պրոբլեմների ԳՀԻ-ի գիտնական-քարտուղար։ ԽՄԿԿ անդամ 1943 թվականից։


== Պարգևներ ==
Պարգևատրվել է Կարմիր աստղի, Հայրենական պատերազմի I աստիճանի շքանշաններով։ 


== Ծանոթագրություններ ==
(4856) Սիբորգ

(4856) Սիբորգ (անգլ.՝ Seaborg), աստերոիդ աստերոիդների հիմնական գոտում։ Հայտնաբերվել է 1983 թվականի հունիսի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,559942 ա. մ., առավելագույնը մոտենում է 2,3846 ա. մ. հեռավորության վրա և հեռանում 2,7353 ա. մ.։ Արեգակի շուրջ մեկ ամբողջական պտույտ է կատարում 1496,04 երկրային օրվա ընթացքում, իր ուղեծրով շարժվելով միջինում 0,240635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4856) Սիբորգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլնյով (Վերին Պրովանսի Ալպեր)

Վիլնյով (ֆր.՝ Villeneuve, օքս.՝ Vilanòva), համայնք Ֆրանսիայի  Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04242։


== Բնակչություն ==
Համայնքի բնակչությունը 2008 թվականին կազմում էր 3444 մարդ։


== Կլիմա ==
Վիլնյովի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։


== Տնտեսություն ==
2007 թվականի տվյալներով 2196 աշխատունակ տարիքի մարդկանցից (15-64 տարեկան) 1573-ը տնտեսապես ակտիվ էին, 623-ը անգործ (ակտիվության ցուցանիշը 71,6 %, 1999 թվականին եղել է՝ 66,4 %)։ 1573 աշխատունակ բնակիչներից 1384-ը աշխատում էին (722 տղամարդ և 662 կին), անաշխատանք էին 189-ը (90 տղամարդ և 99 կին)։ 623 անգործ մարդկանցից 183-ը աշակերտներ կամ ուսանողներ են, 244-ը թոշակառու, 196-ը չէին աշխատում այլ պատճառներով։


== Տեսարժան վայրեր ==
Սեն Սատյուրնեն ծխական եկեղեցի
Նոտր Դամ դը լա Ռոշ ժամատուն
Դղյակի ավերակներ (XI դար)
Պատմական թանգարան


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Վիլնյով» (ֆրանսերեն)։ Արխիվացված օրիգինալից 2012-11-24-ին։ Վերցված է 2012-9-1 
«Վիլնյով» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
Անտառվերականգնում

Անտառվերականգնում, նախկին անտառածածկ տարածքներում անտառի վերականգնման և բնական վերաճի ապահովման նպատակով իրականացվող միջոցառումներ։ Աման խնդիրն է անտառային էկոհամակարգերի վատթարացման կանխարգելումը, անտառային պաշարների վերականգնումը, անտառների արտադրողականության բարձրացման, ինչպես նաև անտառային կենսաբազմազանության պահպանման, բնական վերաճի և անտառածածկ տարածքների ընդլայնման ապահովումը։ Անտառվերականգնումը կատարվում է արդյունաբերական նշանակության ծառատեսակներով ու թփերով՝ առաջնությունը տալով սերմնային վերարտադրությանը կամ անտառային տնկարկի ստեղծմամբ։ Անտառվերականգնումն ընդգրկում է անտառտնտեսվարման աշխատանքներ՝ սերմնաբուծություն, տնկարանային տնտեսության վարում (տնկիների և սերմնաբույսերի աճեցում), հողի նախապատրաստում, անտառտնկում, ոռոգում, ագրոտեխնիկական սպասարկում և խնամք։ Անտառի ծառատեսակների վերականգնումը բնական ճանապարհով իրականացնելու համար կատարում են վերականգնողական անտառհատումներ դրանք զուգակցելով բնական վերականգնմանն օժանդակող միջոցառումներով։
Անտառվերականգնումը կարգավորվում է Հայաստանի անտառային օրենսգրքով (2005)։
Գետինաքս

Գետինաքս, շերտավոր պլաստիկ նյութ։ Ստանում են ռեզոլային խեժով ծծեցված թղթի դարսը 150-160 °C-ում մամլելով։ Երբեմն երեսպատում են պղնձի էլեկտրոլիտային փայլաթիթեղով, ապակյա, բամբակյա կամ ասբեստե գործվածքով, ամրանավորում մետաղական ցանցով։ Կիրառվում է որպես էլեկտրամեկուսիչ կոնստրուկցիոն նյութ, մեքենաշինության մեջ՝ ատամնանիվներ, գլանիկներ, խողովակներ, մեջդիրներ պատրաստելու համար, ինչպես նաև կահույքի արտադրության մեջ։ Պղնձի 0,05 մմ հաստությամբ փայլաթիթեղով երեսպատված գետինաքսը օգտագործվում է ռադիոտեխնիկայում։
Լյուդմիլա Հարությունովա

Լյուդմիլա Վասիլևնա Հարությունովա (1931), խորհրդային երգչուհի (մեցցո-սոպրանո)։


== Կենսագրություն ==
Լյուդմիլա Հարությունովան ծնվել է 1931 թվականին։ Սովորել է Ալեքսանդր Շմորգոների մոտ։
1952-1956 թվականներին՝ Սվերդլովսկի անվան օպերայի և բալետի թատրոնի, իսկ 1956-1980 թվականներին՝ Պերմի օպերայի և բալետի թատրոնի մենակատարուհի։


== Ծանոթագրություններ ==
Բենուա Պոլ Էմիլ Կլապեյրոն

Բենուա Պոլ էմիլ Կլապեյրոն (ֆր.՝ Benoît Paul Émile Clapeyron, հունվարի 26, 1799(1799-01-26), Փարիզ - հունվարի 28, 1864(1864-01-28)[…], Փարիզ, Ֆրանսիա), ֆրանսիացի ֆիզիկոս, Փարիզի ԳԱ անդամ (1858)։ Ավարտել է Փարիզի պոլիտեխնիկական դպրոցը (1818)։
1820-1830 թվականներին աշխատել է Պետերբուրգի հաղորդակցության ճանապարհների ինժեներների ինստիտուտում, այնուհետև վերադարձել է Ֆրանսիա և դարձել Փարիզի կամուրջների և ճանապարհների դպրոցի պրոֆեսոր։
1834 թվականին, հետաքրքրվելով Սադի Կառնոյի աշխատանքներով, կրկնել է նրա դատողությունները և թերմոդինամիկայում առաջինը կիրառել գրաֆիկական մեթոդը։ Հետազոտելով Կառնոյի ցիկլը՝ արտածել է իդեալական գազի վիճակի հավասարումը։ Գտել է հալման և եռման կետերի կախումը ճնշումից։


== Տես նաև ==
Կլապեյրոնի հավասարում
Կլապեյրոն-Կլաուզիուսի հավասարում


== Ծանոթագրություններ ==
Սալ (Ստորին Հռենոսի գավառ)

Սալ (ֆր.՝ Saales), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 942 մարդ, բնակչության խտությունը` 95.34 մարդ/կմ²։ Բնակավայրը զբաղեցնում է 9.88 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 488 աշխատունակ (15-64 տարեկան)  բնակիչ, որոնցից ակտիվ էին 369-ը, իսկ ոչ ակտիվները` 119։ Ակտիվության ցուցանիշը կազմում է 75,6 %։ 369 աշխատունակ մարդկանցից աշխատել է 303 անձ (158 տղամարդ և 145 կին)։ Գործազուրկ են եղել 66 անձ (36 տղամարդ և 30 կին)։ 119 անաշխատունակներից 20-ը եղել են աշակերտներ կամ ուսանողներ, 56-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նայսեմյունդե

Նայսեմյունդե (գերմ.՝ Neißemünde), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Նոյցելեի ենթակայության տակ։ Բնակչությունը 1761 մարդ է (2010 թվականի դեկտեմբերի 31–ի տվյալներով)։ Զբաղեցնում է 41,77 կմ² տարածք։ Պաշտոնական կոդը՝ 12 0 67 338։
Կոմունան ստորաբաժանվում է 4 գյուղական համայնքի։


== Ծանոթագրություններ ==
Գայատիպի

Գայատիպի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բակարի Սակո

Բակարի Սակո (ֆր.՝ Bakary Sako, ծնվել է ապրիլի 26, 1988 թվականին, Ֆրանսիայի Իվրի-այուկ-Սեն քաղաքում), մալիացի ֆուտբոլիստ, անգլիական «Քրիսթալ Փելաս»-ի հարձակվողական ոճի կիսապաշտպան։


== Կարիերա ==
2009 թվականի հուլիսի 9-ին Սակոն 4 տարով պայմանագիր կնքեց «Սենտ-Էտեն» ակումբի հետ, տեղափոխվեց այնտեղ «Շատորմ» համեստ ակումբից։ Ստեֆանուայի կազմում Բակարին դարձավ իսկական ակումբի լիդեր, որն ընդունակ է իր հետ տանել ամբողջ թիմը։ 3 տարում նա անց է կացրել 106 խաղամրցույթ, որտեղ աչքի է ընկել 12 անգամ։ 2012 թվականի օգոստոսի 29-ին հայտարարվել է, որ Սակոն պայմանագիր է կնքել անգլիական «Վուլվերհեմպտոն Ուոնդերերս» հետ։ Օգոստոսի 30-ին առաջնելույթ է ունեցել Ֆուտբոլային լիգայի գավաթում «Նորդգեմփթոն թաուն» ակումբի դեմ, որտեղ նա աչքի ընկավ խփած գոլով, որոշ ժամանակ անց կայացել է նրա դեբյուտը Չեմպիոնշիպի խաղերում, որտեղ Բակարին արդեն դուբլ է կատարել։ Դա տեղի է ունեցել «Կարդիֆ Սիթի» դեմ արտագնա խաղում, որտեղ «գայլեր»-ը պարտություն կրեց 1:3 հաշվով։
2015 թվականի օգոստոսի 5-ին տեղափոխվեց Պրեմիեր լիգայի «Քրիսթալ Փելաս», երեք տարվա պայմանագիր ստորագրելով։


== Ծանոթագրություններ ==


== Աղբյուրներ ==
Անձնագիրը պաշտոնական կայքում «Քրիսթալ Փելաս» Archived 2016-01-30 at the Wayback Machine. (անգլ.)
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
(487) Վենեցիա

(487) Վենեցիա (անգլ.՝ Venetia), աստերոիդ աստերոիդների հիմնական գոտում։ Հայտնաբերվել է 1902 թվականի հուլիսի 9-ին Լուիջի Կարներայի կողմից Հայդելբերգում։
Միջին հեռավորությունը Արեգակից կազմում է 2,670645 ա. մ., առավելագույնը մոտենում է 2,4345 ա. մ. հեռավորության վրա և հեռանում 2,9068 ա. մ., իսկ Երկրի ուղեծրին Վենեցիա աստերոիդը նվազագույնը մոտենում է 1,4669 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1594,13 երկրային օրվա ընթացքում, իր ուղեծրով շարժվելով միջինում 0,225829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,24° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(487) Վենեցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոզովսկի քաղաքային խորհուրդ (Խարկովի մարզ)

Լոզովսկի քաղաքային խորհուրդ  (ուկրաիներեն՝ Лозівська міська рада), Ուկրաինայի [[Խարկովի մարզում։
2001 թվականի տվյալներով Լոզովսկի քաղաքային խորհրդում բնակվում էր 73 707 մարդ։ Բնակավայրը զբաղեցնում է 63,9 կմ² տարածք։ Բնակչության խտությունը կազմում էր 1 153 մարդ/կմ²։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)